I Dansk Industris undersøgelse af erhvervsklima er Rebild Kommune nordjysk topscorer. Den er den 15. bedste kommune i hele landet. Dermed har Rebild kommune rykket 13 pladser op siden 2014. Rebild scorer i Dansk Industris undersøgelse helt i top, når man vurderer kommunens fysisk planlægning, arbejdskraft og velfærdsservice. -Det er et godt sted at bo, arbejde og drive virksomhed - ligesom virksomhederne vurderer den kommunale sagsbehandling lidt bedre end sidste år, siger DI Aalborgs formand, Peter Rindebæk. Det er dog ikke alt, som Rebild kommune scorer højt i. Kommunen har en placering på 91 ud af 96 når det gælder brugen af private leverandører, og derfor kommer de ikke helt i top ifølge Dansk Industris undersøgelse. Nabokommunerne til Rebild lægger sig i den bedre halvdel i forhold til landets kommuner. På landsplan er Vesthimmerlands kommune nummer 25 og Mariager Fjord er nummer 47. Det er virksomhederne i kommunerne, der har vurderes deres hjemkommunes erhvervsklima.

Referat:
Rebild kommune har Nordjyllands bedste erhvervsklima.